
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 4.420 στρεμμάτων στη θέση Ξερά¬ 
κια Κοινότητας Καπελέτου του Νομού Ηλείας. 1 

Κήρυξη αναδασωτέας έκτασης 8,5 στρεμμάτων στη θέση Κριθαριάς 

Κοινότητας Βαρθολομιού του Νομού Ηλείας. 2 

Καθορισμός των ορίων αιγιαλού και δημιουργίας ζώνης παραλίας 
στη θέση «ΚΑΝΑΛΙ» Ν. Πρέβεζας έμπροσθεν της ιδιοκτησίας X. 
θεοχαρόπουλου. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 


Τροποποίηση ρυμοτομικού σχεδίου Κοινότητας Νέων Παλατιών - 
Ωρωπού Ν. Ανατ. Αττικής στο Ο.Τ. 7. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1628 (1) 

Κήρυξη αναδασωτέας έκτασης 4.420 στρεμμάτων στη θέση Ξεράκια 
Κοινότητας Καπελέτου του Νομού Ηλείας. 

Ο ΝΟΜΑΡΧΩΝ Ν. ΗΛΕΙΑΣ 
Έχοντας υπόψη: 

1) Τις διατάξεις για διοικητική αποκέντρωση και την 5651/85 από¬ 
φαση Νομ. Ηλείας «περί παροχής εξουσιοδοτήσεως στους πρ/νους των 
Τπηρ. υπογράφέιν εντολή Νομ. αποφάσεις κ.λπ.». 


2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) Του άρθρου 41 παρ. 1 και 

β) Του άρθρου 38 παρ. 1. 

4. Τις διαταγές του Υπουργείου Γεωργίας, 160417/1180/6.7.80, 
18247/3049/24.9.80, 141823/24.2.83. 

5. Την 2571/28.6.89 πρόταση του Δασαρχείου Αμαλιάδας για κή¬ 
ρυξη της δασεκτάσεως, που αναφέρετάι στο θέμα, ως αναδασωτέας 
διότι, η δασική βλάστηση, που την κάλυπτε, καταστράφηκε με εκχέρ- 
σωση κατάληψη που έκαναν οι 1) Νικ. γερασ. Κουρκουμέλης κάτοικος 
Βάρδας και 2) Μαρία X. Αλεξίου Σουσάνη κάτοικος Αθηνών και επι¬ 
βάλλεται η εκ νέου δασωσή της, αποφασίζουμε: 

Κηρύσσουμε αναδασωτέα, με σκοπό την επαναδημιουργία, με φυ¬ 
σική αναγέννηση, της δασικής βλάστησης, που καταστράφηκε με εκχέρ- 
σωση κατάληψη που έκαναν οι 1) Νικ. Γερασ. Κουρκουμέλης κάτοικος 
Βάρδας και 2) Μαρία X. Αλεξίου Σουσάκη κάτοικος Αθηνών την Δημό¬ 
σια δασική έκταση, εμβαδού 4,420 στρεμμάτων που βρίσκεται στη 
θέση «Ξεράκια» της Κοινότητας Καπελέτου. 

Προσδιορίζεται από τα στοιχεία ΑΒΓΔΕΖΗΘΙΑ και έχει όρια 
Ανατολικά: Με ρεύμα και εκείθεν πρωτ/λο δ/κής αποβολής υπ’ αριθ. 
2231/86, Δυτικά: Μ’ ελαιόστάσιο ιδίας, Βόρεια: Ομοίως ως άνω και 
ρεύμα, Νότια: Με πρόσφατα παράνομο εκχέρσωση Δ.Δ.Ε. από το Στέ¬ 
φανο Καστελιώτη, όπως φαίνεται στο συνημμένο διάγραμμα που απο¬ 
τελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 4 Αυγούστου 1989 
Ο Νομαρχών Διευθυντής 

ΛΕΩΝ. ΒΑΣΙΛΟΠΟΥΛΟΣ 

Αρίθ. 1524 (2) 

Κήρυξη αναδασωτέας έκτασης 8,5 στρεμμάτων στη θέση Κριθαριάς 
Κοινότητας Βαρθολομιού του Νομού Ηλείας. 

Ο ΝΟΜΑΡΧΩΝ Ν. ΗΛΕΙΑΣ 
Έχοντας υπόψη: 

1) Τις διατάξεις για διοικητική αποκέντρωση και την 5651/85 από¬ 
φαση Νο Ηλείας «περί παροχής εξουσιοδοτήσεως στους πρ/νους των 
Υπηρ. υπογράφειν με εντολή Νομάρχη αποφάσεις κ.λπ.». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ.λπ.» 
κα'ι ειδικότερα: 

α) Του άρθρου 41 παρ. 1 και 
β) Του άρθρου 38 παρ. I. 

4. Τις διαταγές του Υπουργείου Γεωργίας, 160417/1180/6.7.80, 
18247/3049/24.9.80, 141823/24.2.83. 

5. Την 2813/14.7.89 πρόταση του Δασαρχείου Αμαλιάδας για κή¬ 
ρυξη της δασεκτάσεως, που αναφέρεται στο θέμα, ως αναδασωτέας 


διότι, η δασική βλάστηση, που την κάλυπτε, καταστράφηκε από πυρκα¬ 
γιά την 2.7.89 και επιβάλλεται η εκ νέου δασωσή της, αποφασίζουμε: 

Κηρύσσουμε αναδασωτέα, με σκοπό την επαναδημιουργία, με φυ¬ 
σική αναγέννηση, της δασικής βλάστησης, που καταστράφηκε από πυρ¬ 
καγιά την 2.7.89 την Δημόσια δασική έκταση, εμβαδού 8,5 (οκτώ 
στρεμμ. και 500 τ.μ.) στρεμμάτων που βρίσκεται στη θέση Κριθαριές 
της Κοινότητας Βαρθολομιού. 

Προσδιορίζεται από τα στοιχεία ΑΒΓ ΔΕΖΗΛ και έχει όρια Ανα¬ 
τολικά: Με δημόσιο δάσος αειφ. Πλατυφύλλων, Δυτικά: Όμοια, Βό¬ 
ρεια: Με αγρούς Ιωαν. και Ανάστ. Χαραλαμπόπουλου, Νότια: Με λιο¬ 
στάσια Γεωργ. και Κων. Χαραλαμπόπουλου όπως φαίνεται στο συνημ¬ 
μένο διάγραμμα που αποτελεί αναπόσπαστο μέρος της απόφασης αυ¬ 
τής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 4 Αυγούστου 1989 

Ο Νομαρχών Δ/ντής 
ΛΕΩΝ. ΒΑΣΙΛΟΠΟΤΛΟΣ 

Αριθ. 210 (3) 

Καθορισμός των ορίων αιγιαλού και δημιουργίας ζώνης παραλίας στη 

θέση «ΚΑΝΑΛΙ» Ν. Πρέβεζας έμπροσθεν της ιδιοκτησίας X. Θεοχα- 

ρόπουλου. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) Του άρθρου 13 του Α.Ν. 1078/1980 και 

β) Του άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του κεφαλαίου Β της 
0.208/181/26.4.1982 (ΦΕΚ 214/Β726.4.1982) κοινής απόφα¬ 
σης των Υπουργών Προεδρίας της Κυβέρνησης και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 3.2.1988 έκθεση της επιτροπής «καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «ΚΑΝΑΛΙ» έμπρο¬ 
σθεν της ιδιοκτησίας X. Θεοχαρόπουλου και το από Σεπτέμβριο 1987 
τοπογραφικό διάγραμμα με κλίμακα 1:500 του διπλ. Αρχ/να Μηχ/ 
κού Λευτέρη Β. Ζάβρα, που θεωρήθηκε στις 19.1.1988 από τη Δ/νση 
Τεχν. Υπηρεσιών της Νομ. Πρέβεζας και συνοδεύει την έκθεση της προ- 
αναφερόμενης επιτροπής. 

4. Τη σύμφωνη γνώμη του Γεν. Επιτελείου Ναυτικού, που διατυπώ¬ 
θηκε στο 544.5/81/89/6.3.89 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως», σε συνδυασμό με τις 
διατάξεις του από 28.6,1955 Β.Δ. «περί εξαιρέσεως από της κατά <ό 
άρθρο 1 παρ. 1 του Ν. 3200/1955 αρμοδιότητος των Νομαρχιών 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

Επικυρώνουμε την από 3.2.1988 έκθεση της επιτροπής καθορισμού 
των ορίων του αιγιαλού και παραλίας και θέσεων αμμοληψίας, καθώς 
και το από Σ/βριο 1987 τοπογραφικό διάγραμμα που τη συνοδεύει, το 
οποίο συντάχθηκε από τον Αρχ/να Μηχ/κό Λευτέρη Β. Ζάβρα, με κλί¬ 
μακα 1:500 και θεωρήθηκε στις 19.1.1988 από τη Δ/νση Τεχν. Υπη¬ 
ρεσιών της Νομαρχίας Πρέβεζας, επί του οποίου η πιο πάνω επιτροπή 
καθόρισε τα όρια του αιγιαλού με κόκκινη συνεχή πολυγωνική γραμμή, 
με κίτρινη συνεχή πολυγωνική γραμμή τα όρια της παραλίας και με 
μπλε γραμμή τα όρια του παλαιού αιγιαλού. 

Η απόφαση αυτή με την έκθεση της επιτροπής και το διάγραμμα να 
δημοσιευθούν στην Εφημερίδα της Κυβερνήσεως. 

’ Πρέβεζα, 3 Αυγούστου 1989 
Ο Νομαρχών Δ/ντής 
ΚΩΝ/ΝΟΣ ΡΙΖΟΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας, σύμφωνα με 
το άρθρο 74 του Π.Δ. 636/77, για τον καθορισμό των ορίων αιγια- 
λού και παραλίας στη θέση «ΚΑΝΑΛΙ» του Ν. Πρέβεζας. 

Στην Πρέβεζα σήμερα 3.2.88 οι υπογεγραμμένοι: 

1. Δημήτριος Τριβλής, Αν/τής Οικ. Εφορίας Πρέβεζας, πρόεδρος. 

2. Στέλλα Χατζοπούλου, Αν/τρια Δ/ντού Τ.Υ.Ν. Πρέβεζας, μέλος 

3. Άγγελος Μαργέλης, Λιμενάρχης Πρέβεζας, 
αποτελούντες την επιτροπή καθορισμού ορίων αιγιαλού και παρα¬ 
λίας, σύμφωνα με το άρθρο 74 του Π.Δ. 636/77, που συγκλήθηκε 
μετά την αριθ. ο.ε. 516/29.1.88 απόφαση εντολής του προέδρου αυτής 
μεταβήκαμε επιτόπου στην προαναφερόμενη θέση του Ν. Πρέβεζας και 
αφού λάβαμε υπόψη: 

1. Την από 19.1.88 αίτηση του Ελ. Ζάβρα, με την οποία ζητείται ο 
καθορισμός ορίων αιγιαλού και παραλίας στην προαναφερομένη πε- 
ριοχή. 

2. Το τοπογραφικό διάγραμμά της πιο πάνω αναφερομένης περιο¬ 
χής, που συντάχθηκε τον Ιανουάριο 1988 από τον Αρχ. Μηχανικό Λευ¬ 
τέρη Ζάβρα, ελέγχηθε δε από τη Στέλλα Χατζοπούλου, πολιτικό μηχα¬ 
νικό με σύμβαση στη Δ.Τ.Υ.Ν. και θεωρήθηκε από την ίδια υπηρεσία, 
την 19.1.1988. 

3. Τις διατάξεις του Α.Ν. 2344/40, όπως τροποποιήθηκε καθώς 
και τη σχετική Δικαστηριακή και Διοικητική Νομολογία, όπως και το 
άρθρο 7 παρ. 1 του Α.Ν. 2344/40 ? που δεν πληρείται στην προκειμένη 
περίπτωση. 

4. Την εκ της επιτόπου μεταβάσεως σχηματισθείσαν αντίληψη περί 
πλάτους της βρεχομένης ζώνης της ξηράς και λοιπών συναφών στοι¬ 
χείων, ήτοι: 

α) Περιγραφή της μορφολογίας της περιοχής (περίπου κλίση του εδά¬ 
φους, καταπτώσεις, βλάστηση, έδαφος, ύπαρξη ή μη παλαιού αιγιαλού 
κ.λπ.). 

β) Κατάσταση της ακτής (διαβρώσεις, προσχώσεις, εκτελεσθέντα 
έργα κ.λπ.). 

γ) Κατάσταση θαλασσίου χώρου (βάθη, ξέρες, ύφαλοι κ.λπ.). 
δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, ένταση, συχνότητα 
πνεόντων ανέμων, ύψος κύματος κ.λπ.). 

5. Λοιπά στοιχεία, τα οποία έλαβε υπόψη η επιτροπή ως και τα εξ 
αυτών εξαγόμενα συμπεράσματα κατά την κρίση της επιτροπής, απο¬ 
φασίζουμε: 

■ 1. Καθορίζουμε επί του διαγράμματος που προαναφέραμε: 
α) Την οριογραμμή του αιγιαλού με συνεχή κόκκινη πολυγωνική 
γραμμή 1, 2, 3, 4, 5, 6, 7, 8, 9,10,11 της οποίας οι κορυφές εξασφα¬ 
λίζονται από τα σταθερά ταιμέντινα κολωνάκια που τοποθετήθηκαν. 

β. Την οριογραμμή της παραλίας με συνεχή κίτρινη πολυγωνική 
γραμμή σε απόσταση 10 μ. παράλληλα με την οριογραμμή του αιγια- 
λού της οποίας οι κορυφές εξασφαλίστηκαν με τον προαναφερόμενο 
τρόπο. 

2. Αποφαίνεται ότι υπάρχει παλαιός αιγιαλός χαρακτηριζόμενος με 
μαύρη αξονική γραμμή στο τμήμα μέχρι την κορυφή αριθ. 6. 

Ο Πρόεδρος Τα Μέλη 

ΔΗΜΗΤΡΙΟΣ ΤΡΙΒΛΗΣ ΣΤΕΛΛΑ ΧΑΤΖΟΠΟΥΛΟΥ, 

ΑΓΓΕΛΟΣ ΜΑΡΓΕΛΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αρίθ. 1463/573/89 (4) 

Τροποποίηση ρυμοτομικού σχεδίου Κοινότητας Νέων Παλατιών - 
Ωρωπού Ν. Ανατ. Αττικής στο Ο.Τ. 7. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του με αριθ. 183/86 Π.Δ/τος (ΦΕΚ 70/Α’). 

5. Τη με αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβέρνησης και Αναπληρωτή Υπουργού ΠΕ- 
ΧΩΔΕ. 

6. Τη με αριθ. 4/17.1.89 και 13/8.2.89 γνωμοδοτήσεις του Κοι¬ 
νοτικού Συμβουλίου Νέων Παλατίων Αττικής. 


7. Τη με αριθ. Πράξη 1/1.6.89 γνωμοδότηση του Συμβουλίου 
Χ.Ο.Π. Νομού Ανατολικής Αττικής, αποφασίζουμε: 

Άρθρο 1 

Εγκρίνουμε την τροποποίηση του ρυμοτομικού σχεδίου Ν. Παλατίων 
Αττικής στο Ο.Τ. 7 και συγκεκριμένα: 

α) Τον αποχαρακτηρισμό του παραπάνω Ο.Τ. από χώρο οικοδομή¬ 
σιμο σε χώρο για κοινοφελείς σκοπούς (πνευματικό κέντρο) και 

β) Τον καθορισμό των όρων δόμησης ως κάτω: 

1) Ποσοστό κάλυψης: 60%. 

2) Συντελεστής δόμησης: 1. 

3) Μέγιστο επιτρεπόμενο ύψος: 6,00 μ., όπως φαίνεται στο σχετικό 
πρότυπο σχεδιάγραμμα σε κλίμακά 1:200, που έχει θεωρηθεί από τη 
Δ/ντρια της Δ/νσης Πολεοδομίας Ανατ. Αττικής και που αντίγραφό του 
θα αναρτηθεί για 15 ημέρες στα γραφεία της Δ/νσης Πολ/μίας Ανατ. 
Αττικής, μετά τη δημοσίευση της απόφασης αυτής στην Εφημερίδα της 
Κυβερνήσεως. 

Άρθρο 2 

Η ισχύς της απόφασης αυτής αρχίζει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 8 Αυγούστου 1989 

Ο Νομαρχών Δ/ντής 
ΔΗΜ. ΜΑΝΙΑΤΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




